
                                                         
NÁVRH
UZNESENIE VLÁDY SLOVENSKEJ REPUBLIKY

č. 
  z ........... 2024

k návrhu na vytvorenie systému monitorovania plnenia Programového vyhlásenia vlády Slovenskej republiky 
                                                                                                                        
	Číslo materiálu:
	

	Predkladateľ:
	vedúci úradu vlády SR a podpredseda vlády pre Plán obnovy a odolnosti a využívanie eurofondov



Vláda

A.   ukladá

ministrom
predsedom ostatných ústredných orgánov štátnej správy

A.1.	určiť zástupcu/zástupkyňu ministerstva alebo ústredného orgánu štátnej správy, ktorý/ktorá bude spolupracovať s Úradom podpredsedu vlády SR, ktorý neriadi ministerstvo (Inštitút pre stratégie a analýzy) na tvorbe systému monitorovania plnenia strategických cieľov, 

              do 31. mája 2024;

A.2. 	v súčinnosti s Úradom podpredsedu vlády SR, ktorý neriadi ministerstvo (Inštitút pre stratégie a analýzy) stanoviť návrh strategických priorít z cieľov a zámerov uvedených v Programovom vyhlásení vlády SR 2023 – 2027, precizovať strategické priority do úrovne strategických cieľov a určiť merateľné ukazovatele výkonnosti,

	do 30. júna 2024;


A.3. 	poskytnúť Úradu podpredsedu vlády SR, ktorý neriadi ministerstvo (Inštitút pre stratégie a analýzy) údaje k strategickým prioritám, cieľom a merateľným ukazovateľom výkonnosti podľa úlohy A.2. v štruktúrovanej podobe so stanovením východiskovej hodnoty a odpočtovanej hodnoty merateľného ukazovateľa,

	do 30. septembra 2024;


A.4. 	poskytovať údaje Úradu podpredsedu vlády SR, ktorý neriadi ministerstvo (Inštitút pre stratégie a analýzy), pre odpočtovanie miery plnenia strategických cieľov Programového vyhlásenia vlády Slovenskej republiky a stanovených merateľných ukazovateľov, 

	priebežne, minimálne raz za štvrťrok;

A.5.	poskytnúť súčinnosť Úradu podpredsedu vlády SR, ktorý neriadi ministerstvo (Inštitút pre stratégie a analýzy), v procese budovania systému monitorovania plnenia strategických cieľov Programového vyhlásenia vlády Slovenskej republiky, najmä pri určení prioritných cieľov, precizovaní strategických cieľov obsiahnutých v Programovom vyhlásení vlády Slovenskej republiky, nastavení merateľných ukazovateľov podľa schváleného návrhu a poskytovaní údajov pre potreby monitorovania plnenia strategických cieľov,

              priebežne;



B.   ukladá
vedúcemu Úradu vlády SR  
podpredsedovi vlády SR pre Plán obnovy a odolnosti a využívanie eurofondov

B.1.	predložiť na rokovanie vlády návrh na stanovenie strategických priorít z cieľov a zámerov uvedených v Programovom vyhlásení vlády SR 2023 – 2027 v zmysle bodu A.2. tohto uznesenia,

	do 15. júla 2024;

B.2. 	predložiť na rokovanie vlády materiál s odpočtom plnenia Programového vyhlásenia vlády Slovenskej republiky, 

       dvakrát ročne k 15. máju a k 15. novembru príslušného roka.


Vykonajú:    	podpredseda vlády pre Plán obnovy a odolnosti a využívanie eurofondov
ministri
predsedovia ostatných ústredných orgánov štátnej správy

